Vejret var imidlertid nu blevet godt, Solen skinnede, og Søen 

 var ganske blank, saa at Roturen fra Skovø til Rallerne faldt 

 os meget let. 



Den mindre Holm er kun c. 100 Meter lang og omtrent halv 

 saa bred, regelmæssig afrundet og ganske flad. Jordbunden er 

 tør, eftersom Overfladen er c. 2 Meter over Havfladen. 



Vegetationen bestod af frodigt højt Græs, hvoriblandt voksede 

 Stedmoderblomster (Viola tricolor), Kornet Stenbræk (Saxifraga 

 granulata) og Ranunkler; enkelte store Stenblokke laa i Strand- 

 kanten, der forøvrigt bestod af Grus og Smaasten. 



Af Fugle opholdt sig en Del Stormmaager og Kystterner paa 

 Holmen, og der fandtes Reder med Æg af begge disse Arter; 

 endvidere var der nogle faa Rødben, et Par Sanglærker, hvis 

 Rede med 3 Æg fandtes , og en Dværgterne , der opholdt sig 

 tæt ved Kysten, men maaske havde Rede inde paa Stranden af 

 Taasinge. 



Den store Holm er c. 250 Meter lang og c. 100 Meter bred 

 og hæver sig som en stor Bakkeknude c. 7 Meter over Havfladen. 

 Medens den mod Nord og Øst skraaner jævnt ned mod Vandet, 

 falder den mod Syd og Vest i en lodret Lerklint ned til en 

 smal grusblandet, leret Strandbred. Den var bevokset med Græs, 

 og en Del Faar havde Sommerophold paa den. 



Et betydeligt Antal Digesvaler — »Jordsvaler« kaldtes de 

 her — ynglede i Lerskrænten, og en Hvid Vipstjert (Motacilla 

 alba) havde Rede i et Hul og rugede paa 6 Æg. Dens stedlige 

 Navn var »Havrevimp«; endelig fandtes mange Lærker paa 

 Holmen; men ikke en Maage, Terne eller Vadefugl blev set. 



De to Holme har tidligere haft Forbindelse med hinanden, 

 og den store med Taasinge, ved løst sammenføjede Stendæm- 

 ninger; men Højvande og Storme samt Isgang har væltet Ste- 

 nene ned og spredt dem. 



Vi roede atter ud til Jagten, og da det fremdeles var Vind- 

 stille, tog det Tid at komme tilbage til Rudkøbing, hvor jeg 

 skulde søge Oplysninger om Ejendomsforholdene vedrørende 

 Holmene i Lindelse Nor. 



Paa Rudkøbing Kirkegaard saa jeg adskillige Solsorter 

 (Turdus merula) og hørte en Nordlig Nattergal (Luscinia philo- 

 mela) synge. — 



Efterat jeg havde faaet de ønskede Oplysninger, lettede vi 

 atter Kl. 6 og satte Kursen efter Strynø, hvor vi agtede at blive 



